**Lutz Eberhard Heilmann** (\* 7. september 1966, Zittau, Nemecko) je poslanec nemeckého Spolkového snemu (Bundestag) za krajne ľavicovú  stranu Die Linke.

Po svojom zvolení v roku 2005 vypukla silná kontroverzia, keď magazín *Der Spiegel* odhalil, že Heilmann v rokoch 1985 až 1990 pracoval pre Stasi (východonemeckú tajnú službu). Opustil ju až pri jej rozpustení po páde komunistického režimu. Heilmann tesne ustál pokus o odvolanie delegátmi strany nasledujúcom po jeho klamstve o kariére v Stasi, pred zvolením za poslanca. Heilmann je jediným oficiálnym zamestnancom Stasi na plný úväzok, ktorý bol zvolený do Spolkového snemu (hoci niekoľko politikov Die Linke bolo "neoficiálnymi" informátormi Stasi).

Heilmann pracoval v tzv. "HA PS" oddelení Stasi, veľkom a dôležitom oddelení vo vnútri Stasi, ktoré bolo priamo podriadené Erichovi Mielkemu. Oddelenie bolo zodpovedné za "ochranu osôb", ale zúčastňovalo sa aj na bežných nátlakových aktivitách a zamestnávaní informátorov. Heilmannova zamestnanecká zložka v Stasi ukazuje, že sa Heilmann pripojil ku Stasi z politickej motivácie, že sa stotožnil s prácou pre Stasi, a že svoju budúcnosť videl ako zamestnanec Stasi.

Heilmann sa stal členom komunistickej strany Nemeckej demokratickej republiky, nazývanej Sozialistische Einheitspartei Deutschlands (SED), v čase, keď bola táto strana ešte tvrdo totalitárna, v roku 1986. Ostal členom nástupníckych strán SED-PDS, PDS, Die Linkspartei.PDS a teraz Die Linke, aj keď stranu opustil v roku 1992 a znovu vstúpil v roku 2000.

Heilmann sa otvorene hlási k homosexuálnej orientácii[chýba zdroj]. V rokoch 1992 až 2004 študoval právnickú fakultu, získal titul *diplomovaný právnik* a od roku 2005 pracoval ako súdny úradník (*Rechtsreferendar*) na Krajinskom súde v Lübecku.

Heilmann sa zapojil do boja vo vnútri strany *Die Linke* a snažil sa, aby bol Ragnar Lüttke, predseda straníckej organizácie v Lübecku, vyhnaný zo strany. Noviny vo Flensburgu získali v októbri 2008 štyri roky staré fotografie ukazujúce, ako Lüttke oslavoval Stalinove narodeniny.

Nomináciu Lutza Heilmanna na poslaneckú funkciu za ľavicovú stranu silno kritizoval Hubertus Knabe, riaditeľ Berlin-Hohenschönhausen Memorial. Knabe tvrdil, že Heilmann "nemá čo robiť v parlamente" a povedal, že "pre obete komunistického režimu NDR je neakceptovateľné predstaviť si, že by mal človek s takouto minulosťou slúžiť v parlamente".

Screenshot webovej stránky www.wikipedia.de v nedeľu 16. novembra 2008

Právny proces proti *Wikimedia Deutschland* a redaktorom Wikipédie
------------------------------------------------------------------

13. novembra 2008 napadol *Wikimedia Deutschland e.V.* návrhom na vydanie súdneho predbežného opatrenia, ktoré zabráni webovej adrese `www.wikipedia.de` (ktorá je pod kontrolou *Wikimedia Deutschland*) linkovať na adresu `de.wikipedia.org` (ovládanou americkou *Wikimedia Foundation*), kým bude istá informácia o ňom súčasťou nemeckej Wikipédie v článku Lutz Heilmann. Nemecká Wikipédia ostala dostupná na adrese `de.wikipedia.org`. Heilmann podal aj žalobu proti jednému redaktorovi Wikipédie a dvom autorom textu.

Podľa časopisu Focus Online napáda Heilmann tvrdenie, že nedokončil vysokoškolské vzdelanie, a že sa zúčastnil na obchodnej spolupráci zameranej na pornografiu. (Sám však priznal, že pracoval ako "referent ochrany mládeže" v internetovom sexshope prevádzkovanom jeho spolubývajúcim.) Správa tiež naznačuje, že článok vo Wikipédii bol opakovane v tejto časti menený anonymným používateľom pracujúcim v budove Spolkového snemu, no Heilmann odmietol, že by bol do tejto editačnej vojny zapojený.

V októbri 2001 napísali niektoré nemecké noviny, že Heilmann bol vyšetrovaný pre zastrašovanie svojho spolubývajúceho, a že Spolkový snem uplatnil jeho imunitu v tejto veci. Heilmann to poprel a publikoval protichodné vyjadrenia. Táto záležitosť sa objavila aj v článku o Heilmannovi vo Wikipédii.

Keď boli niektoré tvrdenia odstránené z článku na nemeckej Wikipédii, oznámil 16. novembra Heilmann, že zastaví právny postup proti *Wikimedia Deutschland*, s poľutovaním, že bolo zasiahnutých veľa nezúčastnených používateľov encyklopédie. Mieni ale ďalej postupovať proti redaktorovi Wikipédie, ktorý útočný materiál pôvodne vložil.

Referencie
----------

1. ↑  Bundesamt für Verfassungsschutz: *Verfassungsschutzbericht 2007*, p. 149.
2. 1 2 3 4  Spiegel Online - Biografien: Ein Stasi-Mann spaltet die Linkspartei, 4 December 2005.
3. ↑  "Birthler: Linksfraktion ist stasiverseucht", in *Berliner Kurier*, September 24, 2005.
4. ↑  «Wikipedia, die Stasi und der Linken-Politiker», *Die Welt*, November 16, 2008
5. ↑  Bundestag biography Lutz Heilmann.
6. 1 2  Linke waschen Schmutzwäsche, *taz*, 22 October 2008.
7. 1 2  Schmutzkampagne in der Linken: Jetzt gerät Heilmann unter Beschuss, *Lübecker Nachrichten*, 21 October 2008.
8. ↑  Focus Online - Wikipedia: Einstiegsseite wegen Klage blockiert, 15 November 2008.
9. ↑  Gegendarstellung by Heilman, *HL-live.de*, 22 October 2008.
10. ↑  Bundestagsabgeordneter lässt wikipedia.de sperren, *Heise Online*, 15 November 2008.
11. ↑  Wikipedia-Sperre: Bundestagsabgeordneter Heilmann kapituliert, *Heise online*, 16 November 2008.

Externé odkazy
--------------

Poslanec nechal zavrieť nemeckú wikipédiu

Zdroj
-----

* *Tento článok je čiastočný alebo úplný preklad článku Lutz Heilmann na českej Wikipédii.*